Σύγχρονες χειρουργικές τεχνικές εκτομής του υπογναθίου σιελογόνου αδένα: ανασκόπηση της βιβλιογραφίας
Creators: name: Τσέτσος, Νικόλαος Χρυσόστομου
Publisher: name: Aristotle University of Thessaloniki
Year: 2024
Subjects: σιελογόνοι αδένες
υπογνάθιος αδένας
χειρουργικές προσπελάσεις
salivary glands
submandibular gland
surgical approaches

description: Εισαγωγή: Το ενδιαφέρον τα τελευταία χρόνια στη χειρουργική του υπογναθίου σιελογόνου αδένα έχει μετακινηθεί σε προσπελάσεις που στόχο έχουν το όσο το δυνατό καλύτερο αισθητικό αποτέλεσμα αλλά και την αποφυγή επιπλοκών που αφορούν την κάκωση κρίσιμων ανατομικών δομών. Σκοπός: Σκοπός της παρούσας μελέτης είναι η περιγραφή των διαθέσιμων χειρουργικών τεχνικών τονίζοντας τα πλεονεκτήματα και τα μειονεκτήματα καθεμίας από αυτές αποκτώντας με αυτόν τον τρόπο μια εις βάθος γνώση όλων των επιλογών που διαθέτει ο χειρουργός σήμερα στις αντιμετώπιση των χειρουργικών παθήσεων του υπογναθίου σιελογόνου αδένα. Υλικό - μέθοδος: Διεξήχθη μια εκτεταμένη αναζήτηση της βιβλιογραφίας στις ηλεκτρονικές βάσεις ΜEDLINE, Web of Science και Cochrane Library από τις 01 Δεκεμβρίου έως και τις 31 Δεκεμβρίου του 2023. Χρησιμοποιήθηκαν συγκεκριμένες λέξεις κλειδιά που αφορούσαν παθήσεις του υπογναθίου σιελογόνου αδένα σε συνδυασμό με χειρουργικές τεχνικές με μοναδικό περιορισμό τις μελέτες που αφορούσαν σε ανθρώπους. Αποτελέσματα: H αναζήτηση απέδωσε έναν αριθμό 886 μελετών. Μετά την απομάκρυνση των διπλοεγγραφών, 753 μελέτες παρέμειναν για έλεγχο των περιλήψεων. Τελικά 30 μελέτες κρίθηκε ότι πληρούσαν τα κριτήρια εισαγωγής παρέχοντας πληροφορίες για όλες τις χειρουργικές τεχνικές εκτομής του υπογναθίου, μειονεκτήματα, πλεονεκτήματα και επιπλοκές. Για την καλύτερη περιγραφή κρίθηκε σκόπιμο η κατηγοριοποίηση των τεχνικών σε 3 βασικές κατηγορίες, τις ανοικτές προσπελάσεις, τις ενδοσκοπικές τεχνικές και τέλος τις ρομποτικές. Συμπεράσματα: Η αφαίρεση του υπογναθίου σιελογόνου αδένα είναι εφικτή μέσω εναλλακτικών προσπελάσεων από αυτή της κλασικής ανοικτής διατραχηλικής. Η επιλογή της της κατάλληλης προσπέλασης πρέπει να γίνεται με αυστηρά κριτήρια που αφορούν τα ιδιαίτερα χαρακτηριστικά του ασθενούς, την εξοικείωση του χειρουργού με την τεχνική αλλά και τη διαθεσιμότητα σε υλικά και μέσα.
description: Background: The interest in recent years in submandibular gland surgery has shifted to approaches aimed at achieving the best possible aesthetic outcome and avoiding complications related to injury to critical anatomical structures. Objectives: The aim of this study is to describe the available surgical techniques, emphasizing the advantages and disadvantages of each, thus gaining an in-depth understanding of all the options available to the surgeon today in the management of submandibular gland surgical diseases. Material and methods: An electronic literature search was performed in MEDLINE, Web of Science, the Cochrane Library electronic databases from 1st to 31st December 2023. Specific keywords related to submandibular gland diseases were used in combination with surgical techniques, with the unique restriction being studies involving humans. Results: The search yielded a total of 886 studies. After removing duplicate records, 753 studies remained for abstract screening. Ultimately, 30 studies were deemed to meet the inclusion criteria, providing information on all surgical techniques for submandibular gland excision, their disadvantages, advantages, and complications. For better description, it was deemed appropriate to categorize the techniques into 3 main categories: open approaches, endoscopic techniques, and finally robotic techniques. Conclusions: The removal of the submandibular gland is feasible through alternative approaches apart from the classic open transcervical approach. The selection of the appropriate approach must be made according to strict criteria concerning the particular characteristics of the patient, the surgeon's familiarity with the technique, and the availability of materials and resources.